Frigidarium
Frigidarium od latinskog frigidus, što znači hladan, je ime za hladnu sobu u rimskim termama, to je bila prostorija sa hladnom vodom, koja se koristila za hlađenje kupača.

Karakteristike 

Glavni blok rimskih termi sastojao se od tri velike prostorije za kupanje; - frigidariuma, caldariuma i tepidariuma, uz nešto manjih kupaonice i terena. 
Robovska posluga bila je nevidljiva jer se kretala podzemnim prolazima. Rasvjetu tih ogromnih prostorija Rimljani su riješili genijalnim sistemom visokih prozora, smještenih neposredno do krova.

Frigidarium se sastojao od dva bazena sa hladnom vodom, u koje su korisnici skakali nakon kupanja u caldariumu - odjelu sa vrućom vodom.  
Toplina caldariuma (vruće kupke), otvarala je pore na koži a frigidarium (hladna kupka) ih je zatvarala. Razlika između topline i hladnoće je dobra za kožu i krvotok.

Rimski kupač je vjerojatno svoj posjet termama počinjao u apoditeriumu gdje se skidao. Zatim bi ga namazali uljem u elaeotheziu ili unctuarium, prije odlaska u sobu ili dvorište za vježbanje. Nakon te aktivnosti, nastavio je do caldariuma (vruća soba) i sudatoriuma ili laconicuma (parna soba), gdje mu se sa tijela skidao nakupljani znoj i ulje metalnom alatkom zvanom strigil.  
Kupač se nakon tog preselio u tepidarium (topla soba), a iza tog u frigidarium (hladna soba), kupanje bi završavao nakon što bi tijelo još jednom namazao uljem.

Povezano 

 Caldarium 
 Tepidarium 
 Apoditerium
 Sudatorium ili Laconicum

Izvori

Vanjske veze 

 Frigidarium 

Rimske terme